|  |  |
| --- | --- |
| TANÁCS LEJLA  Geográfus MSc MSc, 7. félév  Szegedi Tudományegyetem Természettudományi és Informatikai Kar |  |

Témavezető:

|  |
| --- |
| Dr. Kovács Zoltán  egyetemi tanár, SZTE TTIK |

A magyar tanya társadalmi-gazdasági folyamatai a zákányszéki tanyavilág példáján

A magyar tanya egy sajátos alföldi településforma, melynek funkciója az évszázadok során folyamatosan változott. A dolgozatban eme településforma változó helyzetét és a megújulás irányába mutató lehetőségeit mutatom be a zákányszéki tanyák példáján.

A dolgozatban először meghatározom a tanya fogalmát és értelmezem az idők során végbemenő szerepváltását. Majd egy dél-alföldi település, Zákányszék tanyavilágának kialakulását fejtem ki a természeti és történelmi tényezők figyelembe vételével. A dolgozat empirikus részét egy általam végzett kérdőíves kutatómunka képezi. Ennek segítségével jellemzem a község külterületét az ott élők demográfiai jellemzői, a tanyák állapota, a gazdálkodás jellege és az ott élők térkapcsolatainak tükrében. A témával kapcsolatosan készült interjú is segít feltárni a tanyák mai állapotát, a jelentkező kihívásokat.

A vizsgálat alapján megállapítható, hogy a zákányszéki tanyavilág népessége folyamatosan csökken, a fiatal generáció elvándorol a területről és az elöregedés is fokozottan jellemző. A mezőgazdaság által kínált lehetőségek kihasználatlanok, a gazdálkodás hagyományos szerepe hanyatlásnak indult. Az értekezés zárásaként az általam végzett felmérés alapján meghatározom a tanya jövőképét, sajátos értékeit, és lehetséges megoldásokat vázolok föl a tanyák fennmaradására, illetve rehabilitációjára vonatkozóan.